Жавулкі

Жа́вулкі (трансліт.: Žavulki, руск.: Жаулки) — вёска ў Капыльскім раёне Мінскай вобласці. Уваходзіць у склад Пацейкаўскага сельсавета. Гісторыя У XIX стагоддзі была ўласнасцю Алендскіх. У пачатку XX стагоддзя вёска адносілася да Пацейкаўскай воласці Слуцкага павета Мінскай губерні. У 1920 годзе дзейнічала пачатковая школа. У канцы 1920-х гадоў вёска ўваходзіла ў калгас «Чырвонаармеец», па стане на 1933 год працавалі 2 ветраныя млыны і кузня. У лютым 1943 года падчас карнай аперацыі «Erntefest» нямецка-фашысцкія захопнікі спалілі 121 двор і загубілі 512 жыхароў. У 1967 годзе на магіле ахвяр фашызму ўстаноўлены помнік. Насельніцтва 1890 год — 90 двароў, каля 520 жыхароў 1941 год — 156 двароў, 785 жыхароў 1997 год — 47 двароў, 74 жыхары Крыніцы Літаратура Новікава Г. М. З гісторыі населеных пунктаў // Памяць: Капыл. р-н: Гіст.-дак. хронікі гарадоў і р-наў Беларусі. — Мн.: Бел. навука, 2001. — С. 597. — 638 с.; іл. — ISBN 985-08-0113-1. Спасылкі На Вікісховішчы пакуль няма медыяфайлаў па тэме, але Вы можаце загрузіць іх